Støttemateriell: Informasjon til ledere (kopi til tillitsvalgte)

# Vi skal gjennomføre en medarbeiderundersøkelse med MUST

Vår virksomhet har besluttet å gjennomføre en medarbeiderundersøkelse der vi bruker verktøyet Medarbeiderundersøkelse i staten (MUST). Både arbeidsmiljøutvalget (AMU) og de (hoved-tillitsvalgte har behandlet saken og støtter forslaget om å gjennomføre en MUST.

**Hvorfor vil vi ha en undersøkelse blant medarbeiderne?**

Kunnskap om arbeidsmiljøet er viktig og bør inngå i vår styringsinformasjon. I en medarbeiderundersøkelse gir vi de ansatte mulighet til å si sin mening gjennom et spørreskjema på utvalgte temaer. Resultatene fra undersøkelsen setter dagsorden og felles utgangspunkt for diskusjoner og forbedringsarbeid. Andre informasjonskilder om arbeidsmiljøet er AMU, samarbeidsmøter med tillitsvalgte, verneombud/vernerunder og (eventuelt) sluttintervjuer. Som leder fanger du også opp momenter hos medarbeiderne.

Forrige gang vår virksomhet gjennomførte en medarbeiderundersøkelse var år..

Vi skal vurdere når det er hensiktsmessig å gjennomføre MUST i vår virksomhet.

**Vi skal bruke verktøyet MUST fra STAMI**

Vi har besluttet å bruke verktøyet MUST fra STAMI. MUST er et resultat av et samarbeid mellom Direktoratet for forvaltning og økonomistyring (DFØ) og Statens arbeidsmiljøinstitutt (STAMI). DFØ er statens fagorgan på statlig arbeidsgiverfunksjon, ledelse, kompetanse og styring, underlagt Kommunal- og distrikts-departementet. STAMI har det faglige ansvaret for innholdet i spørreskjemaet. STAMI er det nasjonale forskningsinstituttet og kompetanseorganet på arbeidsmiljø- og helseområdet i Norge, underlagt Arbeids- og inkluderingsdepartementet.

Medarbeiderundersøkelser kommer i ulike størrelser, og MUST er av normal lengde. Det vil gi mye informasjon. Det vil skapes forventning om at noe skal gjøres som følge av informasjonen som det blir viktig å innfri for å beholde tillit som arbeidsgiver. Som leder vil du ha en viktig rolle i dette.

MUST har et hovedfokus på arbeidsmiljø. Som virksomhet kan vi velge mellom ulike tilleggstemaer som fordypning, og dette kommer det mer informasjon om.

Vi legger snart ut informasjon til alle ansatte om dette. Vi vil komme tilbake med nærmere informasjon til deg som leder.